ຜູ້ຍິງຄົນນຶ່ງ ທີ່ຟີລາແດລເຟຍ ຖືກຈັບ ຍ້ອນພະຍາຍາມ ເດີນທາງໄປຮ່ວມ ກຸ່ມລັດອິສລາມ
ນາງ Keonna Thomas ອາຍຸ 30 ປີ ທີ່ນະຄອນ ຟີລາແດລເຟຍ ຖືກກ່າວຫາວ່າ ສະໜອງວັດຖຸ ສະໜັບສະໜູນ ແກ່ກຸ່ມ​ຫົວ​ຮຸນ​ແຮງ ​ລັດອິສລາມ.
ຜູ້ຍິງຄົນນຶ່ງ ທີ່ນະຄອນ Philadelphia ໄດ້ຖືກກ່າວຫາ ໃນວັນ ສຸກວານນີ້ວ່າ ພະຍາຍາມສະໜອງວັດຖຸເພື່ອໃຫ້ການສະໜັບ ສະໜູນ ແກ່ກຸ່ມຫົວຮຸນແຮງລັດອິສລາມ ຊຶ່ງເປັນຄະດີທີສອງທີ່ ພົວພັນກັບກຸ່ມກໍ່ການຢູ່ຮ້າຍຊິີເຣຍໃນອາທິດນີ້ ທີ່ກ່ຽວຂ້ອງກັບ ພວກຜູ້ຍິງສະຫະລັດ ສຳນວນຟ້ອງຂອງລັດຖະບານກາງສະຫະລັດ ກ່າວວ່າ ນາງ Keonna Thomas ອາຍຸ 30 ປີ ທີ່ຮູ້ກັນໃນອີກຊື່ນຶ່ງວ່າ Fatayat Al Khilafah ແລະ YoungLioness ໄດ້ພະຍາ ຍາມເດີນທາງໄປຕ່າງປະເທດ ເພື່ອໄປຮ່ວມ ແລະສູ້ລົບກັບ ກຸ່ມລັດອິສລາມ ສຳນວນຟ້ອງກ່າວຫານາງ Thomas ວ່າ ໄດ້ສົ່ງຂໍ້ຄວາມຜ່ານທາງ tweeter ໄປສະແດງ ຄວາມຈົງຮັກພັກດີ ໂດຍກ່າວວ່າ “ຖ້າຫາກພວກເຮົາໄດ້ຮູ້ຄວາມຈິງ ພວກເຮົາທັງໝົດ ອາດຈະຮີບຮ້ອນໄປຮ່ວມ ບັນດາອ້າຍນ້ອງຂອງພວກເຮົາຢູ່ທີ່ແນວໜ້າ ” ຖະແຫລງການຂອງກະຊວງຍຸຕິທຳ ທີ່ປະກາດກ່ຽວກັບຄະດີນີ້ ກ່າວວ່າ ນາງ Thomas ໄດ້ຖືກກ່າວຫາວ່າ ຍື່ນຄຳຮ້ອງ ຂໍເຮັດໜັງສືຜ່ານແດນສະຫະລັດ ເພື່ອຊອກຫາເສັ້ນທາງ ໂດຍທາງອ້ອມໄປສູ່ເທີກີ ຜ່ານທາງອິນເຕີແນັດ ແລະໄດ້ຊື້ visa ຜ່ານທາງ electronic ໄປຫາເທີກີ ພ້ອມທັງປີ້ເພື່ອບິນເດີນທາງໄປນອກປະເທດ ນາງຖືກກ່າວຫາວ່າ ທຳການ ຕິດຕໍ່ທາງ electronic ກັບນັກລົບລັດອິສລາມ ຢູ່ໃນຊີເຣຍ ໂດຍຕອບວ່າ “ຈະປະເສີດທີ່ ສຸດ ອັນເປັນຄວາມຝັນຂອງຜູ້ຍິງຄົນນຶ່ງ” ເມື່ອເວລາຖາມວ່າ ຖ້າຫາກນາງຕ້ອງການຢາກ ເປັນພາກສ່ວນຂອງການປະຕິບັດງານ ໂຈມຕີສະຫຼະຊີບ ນອກນັ້ນ ຍັງມີລາຍງານວ່າ ນາງ Thomas ໄດ້ໃຫ້ຄຳແນະນຳແກ່ເພື່ອນຮ່ວມງານຄົນນຶ່ງ ວ່າ ນາງໄດ້ປິດບັນຊີ Twitter ຂອງນາງແລ້ວ ຈົນກວ່ານາງຈະເດີນ ທາງໄປຊີເຣຍໂດຍ ກ່າວວ່າ ນາງບໍ່ຕ້ອງການ “ດືງດູດຄວາມສົນໃຈ” ຈາກພວກ ນອກສາສະໜາ ຖ້າຫາກຖືກພົບເຫັນວ່າມີຄວາມຜິດ ນາງຈະປະເຊີນໜ້າກັບໂທດໜັກທີ່ສຸດຈຳ ຄຸກ 15 ປີ